Siiri Pärkson

Siiri Pärkson (16. juuni 1979 Tartu – 6. märts 2024 Tallinn) oli eesti kirjanik, IT-juht ja arvutilingvist.

 Elulugu 
Ta oli pärit kolmelapselisest perekonnast, lõpetas 1998. aastal Tartu Tamme Gümnaasiumi.

Seejärel õppis eesti keelt, arvutilingvistikat, teatriteadust ja kirjandust Tartu Ülikoolis, kus omandas 2005. aastal bakalaureusekraadi eesti kirjanduse erialal (juhendaja Aare Pilv). Magistriõppes õppis arvutilingvistikat, kus omandas humanitaarteaduse (arvutilingvistika) magistrikraadi 2007. aastal tööga „Üleküsimine, ümbersõnastamine ja mittemõistmine telefonivestlustes: eesti infodialoogide analüüs“ (juhendaja prof Mare Koit).

Doktorikraadi kaitses 2016. aastal tööga „Dialoogist dialoogsüsteemini: partneri algatatud parandused“ üldkeeleteaduse erialal (juhendajad prof Renate Pajusalu, prof Mare Koit).

Ta on end täiendanud Göteborgi Ülikoolis Rootsis (2006), Peterburi Riiklikus Ülikoolis Venemaal (2008), Praha Ülikoolis Tšehhis (2008) ja Bordeaux' Ülikoolis Prantsusmaal (2009). Ta on läbinud Duke'i Ülikooli (2013) ja Michigani Ülikooli (2014) juures veebikursuseid. 

2016. aastast kuni 2023. aastani töötas ta Eesti Kirjandusmuuseumi IT-valdkonna juhina. Alates 2023. aastast kuni surmani töötas ta Äripäeva teabevara IT-juhtimise teabevara peatoimetajana. 
Siiri Pärkson suri Tallinnas 6. märtsil 2024.

Teadustöö
Oma teadustöös on ta uurinud infodialooge ning rakendanud Võlur Ozi meetodit.

Looming
Ta on enam kui 40 Vikipeedia artikli ja arvukate Äripäeva teabevara artiklite autor. 

Noore täiskasvanu raamatud
 "Kurja tüdruku perepäevik". E-raamat autori kirjastamisel 2020.

Luulekogud noortele ja täiskasvanutele
 "Inspiratsiooniallikad". Tartu 2000; 
 "Inspiratsiooni allikad". E-raamat autori kirjastamisel 2020.
 "Meeleolud". Teine autor Andreas Sootjärv; e-raamat esimese autori kirjastamisel 2020.
 "Äärmused". E-raamat. Kirjastus HOOB. 2021.
 "Lumeluuletused". E-raamat. Kirjastus HOOB. 2021.
 "Luuletused emast". E-raamat. Kirjastus HOOB. 2023.

Kirjandusteadus
 "Loovus ja inspiratsioon". E-raamat (epub).

Eneseabi. Mälestused
 "Sada päeva intensiivis ja elu pärast seda". Kirjastus HEA LUGU. 2018. Ilmunud pseudonüümi Eliise Tähe all. Sama ka e-raamatuna (epub).

Noorsooraamatud
 "Järsak: kriminaalromaan noortele". Tallinn: Agitaator 2004.
 "Missis Veiderval". Habaja: Kentaur 2005; e-raamat autori kirjastusel 2020.

Lasteraamatud
 "Ämblike kool ehk Tsenko seiklused ja sekeldused". Tallinn: Ilo 2009; e-raamat autori kirjastusel 2020.
Selle raamatu peatükk "Kellestki tiivulisest, kel on naljakas nimi" on kuulatav ka helifailina (TEA kirjastus).
 "Ämblike kool ehk Tsenko seiklused ja sekeldused". Pimedate punktkirjas väljaanne kahes köites. Tallinn: Eesti Pimedate Raamatukogu 2020.
 "Kuusekese jõulud"; e-raamat autori kirjastusel 2020.
Lastelugu
 "Kuusekese jõulud". Kogumikus "Siis kui sajab päkapikke: 24 jõuluootuse juttu". Tallinn: Ilo 2008
See jutt on kuulatav  (ERR heliarhiiv) ning vaadatav Eesti Kunstiakadeemia videona . Lasteekraan, ERR

Liikmesus
2003Eesti Kirjanduse Seltsi eluaegne liige. 

Tunnustus
Vikipeedia Tammsaare-võistluse võitja 2013
Võistluse "Eesti mõjukam IT-juht 2017" nominent
Portreteeritud nende 38 Tartu kirjaniku hulgas, kelle pildid on üles pandud Eesti Kirjandusmuuseumi otsaseinale, 2019

Viited

Välislingid

 Siiri Pärkson Eesti Teadusinfosüsteemis
 Siiri Pärkson. "Kellestki tiivulisest, kel on naljakas nimi". Peatükk raamatust "Ämblike kool ehk Tsenko seiklused ja sekeldused". Tallinn: Ilo 2009. TEA kirjastuse kodulehel.
 Siiri Pärkson. Helifail "Kuusekese jõulud". Kogumikus "Siis kui sajab päkapikke: 24 jõuluootuse juttu". Tallinn: Ilo 2008. ERR-i heliarhiivis
 Siiri Pärkson. Video "Kuusekese jõulud". Kogumikus "Siis kui sajab päkapikke: 24 jõuluootuse juttu". Tallinn: Ilo 2008. Eesti Kunstiakadeemia video. Lasteelkraan, ERR
 Siiri Pärkson. "Võlur Ozi eksperimentide kogumine ja partneri algatatud paranduste analüüs". Eesti Rakenduslingvistika Ühingu aastaraamat 2011, 7, 197–214
 Signe Opermann. Siiri Pärksoni doktoritöö "Tulevik on tehisintelligentsete partnerite päralt". ERR Novaator, 29. märts 2016

Kategooria:Eesti kirjanikud
Kategooria:Eesti lastekirjanikud
Kategooria:Eesti kriminaalkirjanikud
Kategooria:Eesti luuletajad
Kategooria:Eesti keeleteadlased
Kategooria:Eesti vikipedistid
Kategooria:Tartu Ülikooli filosoofiateaduskonna vilistlased
Kategooria:Sündinud 1979
Kategooria:Surnud 2024